82

frumvarps þessa og gildandi 17. gr. laga umverðbréfasjóði. Þá er rekstrarfélagi verðbréfasjóða einnig heimilt að sinna öðrum verkefnum sem eru háð viðbótarstarfsheimildum auk þess sem því er heimilt að sinna rekstri sérhæfðra sjóða hafi þeir verið skráðir eða fengið til þess starfsleyfi samkvæmt lögum um rekstraraðila sérhæfðra sjóða. 18. tölul. skilgreinir hugtakið samruni, sbr. p-lið 1. mgr. 2. gr. UCITS. Ákvæðið er efnislega óbreytt frá gildandi lögum. 19. tölul. skilgreinir hugtakið staðfesta. Hugtakið er ekki skilgreint í UCITS-tilskipuninni, en rétt þykir að það sé skilgreint í frumvarpi þessu. Hugtakið er efnislega samhljóða sömu skilgreiningu í 3. gr. laga um rekstraraðila sérhæfðra sjóða eftir því sem við getur átt. 20. tölul. skilgreinir hugtakið staðfesting. Hugtakið er ekki skilgreint í UCITS, en ákvæðið er efnislega óbreytt frá gildandi lögum. 21. tölul. skilgreinir hugtakið stjórn, sbr. s-lið 1. mgr. 2. gr. UCITS, sbr. lið (1) í 1. gr. UCITS V. Um skilgreiningu þessa er vísað til 68. gr. laga um hlutafélög þar sem kveðið er á um hlutverk stjórnar eða félagsstjórnar, en gerð er sú krafa í frumvarpi þessu að rekstrarfélög verðbréfasjóða skuli vera rekin á formi hlutafélaga. Stjórn rekstrarfélags er sá aðili sem hefur ákvörðunarvald í félaginu. 22. tölul. skilgreinir hugtakið stofnframlag, sbr. k-lið 1. mgr. 2. gr. UCITS. Í nefndum staflið UCITS er vísað til fjármagns skv. a- og b-lið 1. mgr. 57. gr. tilskipunar 2006/48/EB. Hefur sú tilskipun verið felld úr gildi. Nú gilda um þetta a - e-liðir 1. mgr. 26. gr. reglugerðar framkvæmdastjórnar ESB nr. 575/2013 (Capital Requirements Regulation, CRR). Viðkomandi ákvæði eru innleidd í lögum um fjármálafyrirtæki og er því vísað til þeirra. 23. tölul. skilgreinir hugtakið útibú rekstrarfélags, sbr. g-lið 1. mgr. 2. gr. UCITS. Seinni málsliður skilgreiningarinnar innleiðir 3. mgr. 2. gr. UCITS. 24. tölul. skilgreinir hugtakið varanlegur miðill, sbr. m-lið 1. mgr. 2. gr. UCITS. 25. tölul. skilgreinir hugtakið verðbréfasjóður og eru þar a- og b-liður 1. undirgreinar 2. mgr. 1. gr. UCITS innleiddir. UCITS-sjóðir eru sjóðir um sameiginlega fjárfestingu sem upp- fylla skilyrði UCITS-tilskipunarinnar. Hér á landi eru þeir sjóðir kallaðir verðbréfasjóðir og starfa þeir samkvæmt frumvarpi þessu sem innleiðir UCITS-tilskipunina. Sambærilega skil- greiningu er að finna í gildandi lögum, annars vegar í 2. mgr. 1. gr. og hins vegar í 1. tölul. 1. mgr. 2. gr. 26. tölul. skilgreinir hugtakið virkur eignarhlutur, sbr. j-lið 1. mgr. 2. gr. UCITS. Skilgreining hugtaksins í 1. gr. a í lögum um fjármálafyrirtæki er efnislega sambærileg þeirri sem nefndur stafliður UCITS hefur að geyma og er því vísað til þeirrar skilgreiningar í lögum þessum. Í 5. mgr. 2. gr. UCITS er um þetta vísað til 9. og 10. gr. tilskipunar nr. 2004/109/EB (gagnsæistilskipunin). Ákvæði þessi hafa verið innleidd í 78. og 79. laga um verðbréfaviðskipti, nr. 108/2007. 27. tölul. skilgreinir hugtakið vörsluaðili, sbr. a-lið 1. mgr. 2. gr. UCITS. 28. tölul. skilgreinir hugtakið yfirráð. Vísað er til þeirrar skilgreiningar sem kemur fram í 1. gr. a laga um fjármálafyrirtæki. Reglugerð um fjárfestingarheimildir verðbréfasjóða, innlausn, markaðssetningu erlendra sjóða og upplýsingagjöf, nr. 1166/2013, innleiðir tilskipun 2007/16/EB um framkvæmd til- skipunar ráðsins 85/611/EBE um sameiginlega fjárfestingu í framseljanlegum verðbréfum (UCITS) að því er varðar útskýringu á tilteknum skilgreiningum, sbr. 111. gr. UCITS, sbr. lið 38) í 11. gr. Omnibus I. Þar eru hugtökin framseljanleg verðbréf og peningamarkaðsgerningur nánar skilgreind. Gildir tilskipun þessi, sem sett var í tíð fyrri UCITS tilskipunar, til fyllingar ákvæðum UCITS.